**Teach For America** (Դասավանդիր, Ամերիկա), ամերիկյան ոչ առևտրային կազմակերպություն, որը հավաքագրում է նորավարտ մանկավարժներին` ԱՄՆ-ի ցածր եկամուտ ունեցող բնակավայրերում որպես ուսուցիչ աշխատելու համար։

Պատմություն
-----------

Կազմակերպությունը հիմնադրվել է 1989 թվականին, Փրինսթոնի համալսարանի շրջանավարտ Ուենդի Կոպի կողմից։ 1990 թվականին ներդրումների շնորհիվ TFA-յում սկսել են աշխատել 384 երիտասարդ ուսուցիչներ։ 2012 թվականին կազմակերությունն ստացել է 48.000 դիմում, արդյունքում 5800 նոր ուսուցիչներ են ընտրվել` 48 շրջանների համար։ Նրանցից 38%-ը եղել են եվրոպոիդ ռասայից, 13%-ը` աֆրոամերիկացիներ, իսկ 10%-ը` լատինոամերկյան ծագման։

Կազմակերպության գործունեության առաջին 10 տարիների պատմությունն արտացոլված է Կոպի *One Day, All Children: The Unlikely Triumph of Teach For America and What I Learned Along the Way* գրքում։ 2011 թվականի հունվարին Ուենդի Կոպը լույս է ընծայել իր երկրորդ` *A Chance To Make History* գիրքը, որում նկարագրել է ամերիկյան կրթության հանդեպ իր հայացքները` այդ համակարգում 20 տարի աշխատելուց հետո։

Գործունեություն
---------------

Teach For America-յի երիտասարդ ուսուցիչները
Teach For America-ն առաջարկում է քոլեջների և համալսարանների շրջանավարտներին երկու տարի աշխատել ԱՄՆ-ի ամբողջ տարածքի գյուղական կամ քաղաքային համայնքների դպրոցներում` որպես ուսուցիչ։ Այդպիսով շրջանավարտները հնարավորություն են ստանում դասավանդելու կարևոր փորձ ձեռք բերել և ուսուցանում են ցածր եկամուտ ունեցող ընտանիքների երեխաներին։ Միևնույն ժամանակ, նորավարտների գործունեությունը դեպքերի մեծամասնությունում հավաստագրված չէ, սակայն TFA-յում նրանք կարող են դպրոցում աշխատանքն ավարտելիս կուրսային աշխատանք պաշտպանել և հավաստագիր ստանալ։

Դասավանդումն սկսելուց առաջ ուսուցիչներն անցնում են 5 շաբաթյա ամառային վերապատրաստում դպորցական ծրագրերի համար։ Teach For America-ն մասնակցում է երեխաների կրթական գործընթացին ինչպես քաղաքային համայնքներում, օրինակ, Նյու Յորքում կամ Հյուսթոնում, այնպես էլ` գյուղական բնակավայրերում։

2014 թվականին Teach For America-ն հայտարարել է, որ ծրագրին մասնակցած ուսուցիչների 64%-ը շարունակում են դասավանդել։

Քննադատություն
--------------

Teach For America-ն բազմիցս ենթարկվել է քննադատության։ Շատ ընդդիմախոսներ պնդում են, որ ծրագիրը փորձառու ուսուցիչներին փոխարինում է երիտասարդներով, որոնք սովորում են ընդամենը 5 ամիս, սակայն աշխատում են փորձառուներին հավասար պայմաններում և նույն աշխատավարձով։

Յու-Ես-Եյ Թուդեյ-ի հոդվածներից մեկում լրագրողը գրել է, որ շատերն անհանգստացած են այն փաստով, որ TFA-ն խլում է մասնագետների աշխատատեղերը` զրկելով նրանց աշխատանքից։ Հոդվածում հիշատակվում է նաև որոշ երիտասարդ ուսուցիչների` ոչ պրոֆեսիոնալ լինելը։ TFA-յի մամուլի քարտուղար Քերսի Մարսելլոն հայտարարել է, որ նորավարտները հիմնականում դասավանդում են ցածր զարգացած շրջաններում և աշխատանքի ընդունվելիս անցնում են նույն հարցազրույցը, ինչ որ մյուս ուսուցիչները։

TFA-յի քննադատները որպես փաստարկ ներկայացնում են նաև Mathematica Policy Research-ի` 2004 թվականին անցկացված հետազոտության արդյունքները, որը ցույց է տվել, թե ծրագրի մասնակից ուսուցիչների` մաթեմատիկա առարկայից երեխային փոխանցած գիտելիքն աննշան է` համեմատած դասական ուսուցիչների հետ։ Միևնույն ժամանակ` որևէ տարբերություն չկա երկու խմբերի ընթերցանության արդյունքներում։

2010 թվականին թողարկված Campus Progress-ի հոդվածում կասկածի տակ է դրվում այն փաստը, թե երիտասարդ ուսուցիչները պատրաստ են ծայրահեղ պայմաններում աշխատելուն, երբ կարճ դասընթացից հետո նրանք հայտնվում են ԱՄՆ-ի ամենաանբարենպաստ դպրոցներում։

2011 թվականին Կոպը Սիեթլի ռադիոյով ասել է, որ ամերիկացիները հաճախ չեն հասկանում TFA-յի գործառույթը։ «Մենք առաջնորդության զարգացման կազմակերպություն ենք, ոչ թե կրթական։ Կարծում եմ, որ եթե սա չի ընկալվում, ամեն ինչ կարելի է հեշտորեն ավերել»։ Ըստ քննադատների, Կոպի այս միտքը ցույց է տալիս, որ ծրագիրը գոյություն ունի ավելի շատ նորավարտների կարիերայի աճի, այլ ոչ թե` այն աշակերտների համար, ում այն կոչված է օժանդակել։

Տես նաև
-------

* Դասավանդիր, Հայաստան
* Teach For All
* Teach for India

Ծանոթագրություններ
------------------

1. ↑  Tenney, Garrett (10 января 2010). «Obama pal Bill Ayers calls Teach for America 'a fraud'». Fox News. Արխիվացված է օրիգինալից 2015 թ․ հուլիսի 16-ին. Վերցված է 2015 թ․ հունիսի 4-ին.
2. ↑  «Our History» (անգլերեն). Teach For America. Արխիվացված է օրիգինալից 2015 թ․ հուլիսի 24-ին. Վերցված է 2015 թ․ հունիսի 3-ին.
3. ↑  Gaby Barahona (5 сентября 2012). «Teach For America Announces The Schools Contributing The Most Graduates To Its 2012 Teaching Corps» (անգլերեն). Teach For America. Արխիվացված է օրիգինալից 2015 թ․ սեպտեմբերի 21-ին. Վերցված է 2015 թ․ հունիսի 3-ին.
4. ↑  «About the book» (անգլերեն). Achancetomakehistory.org. Արխիվացված է օրիգինալից 2011 թ․ հոկտեմբերի 7-ին.
5. ↑  TFA (2006). «Summer Institute». *TFA*. Արխիվացված է օրիգինալից 2006 թ․ մայիսի 6-ին. Վերցված է 2006 թ․ օգոստոսի 29-ին. `{{cite web}}`: External link in ``|work=`` (օգնություն)
6. ↑  «Teach For America 2014 Annual REPORT» (անգլերեն). Teach For America. 2014. Արխիվացված է օրիգինալից 2015 թ․ սեպտեմբերի 14-ին. Վերցված է 2015 թ․ հունիսի 3-ին.
7. ↑  Olivia Blanchard (2013 թ․ սեպտեմբերի 23). «I Quit Teach for America». The Atlantic. Վերցված է 2015 թ․ հունիսի 4-ին.
8. 1 2  Greg Toppo (29 июля 2009). «Teach for America: Elite corps or costing older teachers jobs?». USA Today. Վերցված է 2015 թ․ հունիսի 4-ին.
9. ↑  Decker, Paul; Mayer, Daniel; Glazerman, Steven: Mathematica Policy Research, Inc. (2004). «The Effects of Teach For America on Students: Findings from a National Evaluation» (PDF). *MPR*. Արխիվացված է օրիգինալից (PDF) 2006 թ․ օգոստոսի 17-ին. Վերցված է 2015 թ․ հունիսի 4-ին. `{{cite web}}`: `|author=` has generic name (օգնություն); External link in ``|work=`` (օգնություն)CS1 սպաս․ բազմաթիվ անուններ: authors list (link)
10. ↑  Kristi Eaton (5 января 2010). «Teach for America Dropouts» (անգլերեն). Campus Progress. Արխիվացված է օրիգինալից 2013 թ․ ապրիլի 10-ին.
11. ↑  Alexandra Hootnick (15 апреля 2014). «Teachers Are Losing Their Jobs, but Teach for America's Expanding. What's Wrong With That?» (անգլերեն). The Nation. Վերցված է 2015 թ․ հունիսի 3-ին.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | ISNI: 0000000405034189 · LCCN: n93047197 · Microsoft: 1319930901 · VIAF: 131497549 · WorldCat VIAF: 131497549 |

 |